CELEX: 32014R0834
Language: lv
Date: 2014-07-22 00:00:00
Title: Komisijas Īstenošanas regula (ES) Nr. 834/2014 ( 2014. gada 22. jūlijs ), ar ko nosaka noteikumus par to, kā piemērot kopējās lauksaimniecības politikas kopīgo uzraudzības un novērtēšanas sistēmu

1.8.2014   
            
            
               LV
            
            
               Eiropas Savienības Oficiālais Vēstnesis
            
            
               L 230/1
            
         KOMISIJAS ĪSTENOŠANAS REGULA (ES) Nr. 834/2014
   (2014. gada 22. jūlijs),
   ar ko nosaka noteikumus par to, kā piemērot kopējās lauksaimniecības politikas kopīgo uzraudzības un novērtēšanas sistēmu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību un Padomes Regulu (EEK) Nr. 352/78, (EK) Nr. 165/94, (EK) Nr. 2799/98, (EK) Nr. 814/2000, (EK) Nr. 1290/2005 un (EK) Nr. 485/2008 atcelšanu (1) un jo īpaši tās 110. panta 2. un 4. punktu,
   tā kā:
   
               (1)
            
            
               Regulā (ES) Nr. 1306/2013 ir paredzēta kopīga uzraudzības un novērtēšanas sistēma kopējās lauksaimniecības politikas (KLP) darbības novērtēšanai. Lai varētu piemērot minēto sistēmu, jāparedz noteikumi, kas nodrošinās visaptverošu un regulāru novērtējumu par KLP īstenošanas progresu un tās lietderību un efektivitāti izvirzīto mērķu sasniegšanā. Lai dalībvalstis un Komisija varētu ieviest saskanīgu uzraudzības un novērtēšanas sistēmu, būtu jānosaka kopīgi rādītāji, kā noteikts Regulas (ES) Nr. 1306/2013 110. panta 2. punktā.
            
         
               (2)
            
            
               Minētajiem rādītājiem vajadzētu būt saistītiem ar KLP struktūru un mērķiem, un to pamatā vajadzētu būt izmērāmiem elementiem. Tāpēc būtu jānosaka dažādu veidu rādītāji, kas ļautu novērtēt KLP visos līmeņos. Ietekmes rādītājiem būtu jāatspoguļo KLP kopīgie galvenie mērķi, kā noteikts Regulas (ES) Nr. 1306/2013 110. panta 2. punktā. Katram no šiem kopīgajiem galvenajiem mērķiem var noteikt konkrētākus mērķus, attiecībā uz kuriem jānosaka rezultātu rādītāji. Minētie konkrētie mērķi ietver lauku saimniecību ienākumus un lauku saimniecību ienākumu svārstības, lauksaimniecības nozares konkurētspējas uzlabošanu, tirgu stabilitāti, patērētāju gaidas, sabiedrisko labumu nodrošināšanu un vides aizsardzību, klimata pārmaiņu mazināšanu un pielāgošanos tām, daudzveidīgas lauksaimniecības uzturēšanu, kā arī konkrētos mērķus, kas noteikti Eiropas Lauksaimniecības fondam lauku attīstībai (ELFLA), proti, Savienības lauku attīstības prioritātes. Turklāt būtu jāuzrauga KLP instrumentu praktiskā īstenošana, par pamatu izmantojot īstenošanas rādītājus, kas var atspoguļot šo KLP darbības līmeni.
            
         
               (3)
            
            
               Ir svarīgi nodrošināt, ka dalībvalstis un Komisija uzraudzības un novērtēšanas sistēmu var izmantot efektīvi un attiecīgā brīdī. Tāpēc būtu jāparedz, ka informācija, kas vajadzīga, lai uzraudzītu un novērtētu KLP, dalībvalstīm jānosūta termiņos, kuri noteikti ar attiecīgajām regulām. Lai izvairītos no nevajadzīga administratīvā sloga, Komisijai, ciktāl iespējams, būtu jāizmanto tai jau pieejamā informācija.
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības fondu komitejas atzinumu,
            
         IR PIEŅĒMUSI ŠO REGULU.
   1. pants
   Rādītāji
   Rādītājiem, kas ļauj novērtēt kopējās lauksaimniecības politikas (KLP) īstenošanas progresu un tās lietderību un efektivitāti izvirzīto mērķu sasniegšanā, kā noteikts Regulas (ES) Nr. 1306/2013 110. panta 2. punktā, jābūt izmērāmiem. Minētie rādītāji ietver:
   
               a)
            
            
               ietekmes rādītājus, kas noteikti šīs regulas pielikuma 1. punktā un kas atspoguļo jomas, kurās KLP varētu būt ietekme;
            
         
               b)
            
            
               rezultātu rādītājus, kas noteikti šīs regulas pielikuma 2. punktā un kas atspoguļo galvenos sasniegumus, kuri gūti ar:
               
                           i)
                        
                        
                           Eiropas Parlamenta un Padomes Regulu (ES) Nr. 1305/2013 (2);
                        
                     
                           ii)
                        
                        
                           Regulu (ES) Nr. 1306/2013;
                        
                     
                           iii)
                        
                        
                           Eiropas Parlamenta un Padomes Regulu (ES) Nr. 1307/2013 (3); un
                        
                     
                           iv)
                        
                        
                           Eiropas Parlamenta un Padomes Regulu (ES) Nr. 1308/2013 (4);
                        
                     
         
               c)
            
            
               īstenošanas rādītājus, kas noteikti šīs regulas pielikuma 3. punktā un kas atspoguļo saistīto KLP instrumentu īstenošanu;
            
         
               d)
            
            
               konteksta rādītājus, kas noteikti šīs regulas pielikuma 4. punktā un kas atspoguļo tos attiecīgos aspektus vispārējās kontekstuālajās tendencēs, kuri varētu ietekmēt KLP īstenošanu, sasniegumus un darbību;
            
         Rezultātu rādītāji, īstenošanas rādītāji un konteksta rādītāji, kas attiecas uz Eiropas Lauksaimniecības fonda lauku attīstībai (ELFLA) uzraudzību un novērtēšanu, ir noteikti Komisijas Īstenošanas regulā (ES) Nr. 808/2014 (5).
   2. pants
   Informācijas sniegšana
   1.   Dalībvalstis sniedz Komisijai informāciju, kas vajadzīga, lai uzraudzītu un novērtētu KLP darbību, ziņojumu iesniegšanas un ar KLP instrumentu darbību saistītās informācijas paziņošanas termiņos, kas noteikti ar Regulu (ES) Nr. 1305/2013, (ES) Nr. 1306/2013, (ES) Nr. 1307/2013 un (ES) Nr. 1308/2013. Minētā informācija ir precīza un uzticama.
   2.   Kopīgas uzraudzības un novērtēšanas sistēmas vajadzībām Komisija, ciktāl iespējams, izmanto turpmāk minēto informāciju, ko dalībvalstis jau darījušas pieejamu, izmantojot esošos informācijas apmaiņas rīkus:
   
               a)
            
            
               informāciju, paziņojumus un ziņojumus, kas Komisijai darīti pieejami saistībā ar KLP instrumentu īstenošanu un attiecīgo Savienības vides tiesību aktu īstenošanu;
            
         
               b)
            
            
               informāciju, kas Komisijai darīta pieejama saistībā ar grāmatojumu noskaidrošanu;
            
         
               c)
            
            
               informāciju, kas darīta pieejama Eurostat.
            
         3. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 22. jūlijā
      
         
            Komisijas vārdā –
         
         
            priekšsēdētājs
         
         José Manuel BARROSO
      
   
   
      (1)  OV L 347, 20.12.2013., 549. lpp.
   
   
      (2)  Eiropas Parlamenta un Padomes 2013. gada 17. decembra Regula (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes Regulu (EK) Nr. 1698/2005 (OV L 347, 20.12.2013., 487. lpp.).
   
      (3)  Eiropas Parlamenta un Padomes 2013. gada 17. decembra Regula (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (OV L 347, 20.12.2013., 608. lpp.).
   
      (4)  Eiropas Parlamenta un Padomes 2013. gada 17. decembra Regula (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (OV L 347, 20.12.2013., 671. lpp.).
   
      (5)  Komisijas 2014. gada 17. jūlija Īstenošanas regula (ES) Nr. 808/2014, ar kuru paredz noteikumus, kā piemērot Eiropas Parlamenta un Padomes Regulu (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) (OV L 227, 31.7.2014., 18. lpp.).
   
      PIELIKUMS
      KLP kopīgās uzraudzības un novērtēšanas sistēmas rādītāji
      1.   Ietekmes rādītāji, kas minēti 1. panta pirmās daļas a) punktā
      
      
                  1.
               
               
                  Lauksaimnieciskās uzņēmējdarbības ienākumi
               
            
                  2.
               
               
                  Lauksaimniecības faktoru ienākumi
               
            
                  3.
               
               
                  Kopējais faktoru ražīgums lauksaimniecībā
               
            
                  4.
               
               
                  ES preču cenu mainīgums
               
            
                  5.
               
               
                  Izmaiņas pārtikas produktu patēriņa cenās
               
            
                  6.
               
               
                  Lauksaimniecības preču tirdzniecības bilance
               
            
                  7.
               
               
                  Lauksaimniecības emisijas
               
            
                  8.
               
               
                  Lauku putnu indekss
               
            
                  9.
               
               
                  Augstas dabas vērtības (ADV) lauksaimniecība
               
            
                  10.
               
               
                  Ūdens ieguve lauksaimniecībā
               
            
                  11.
               
               
                  Ūdens kvalitāte
               
            
                  12.
               
               
                  Augsnes organiskās vielas aramzemē
               
            
                  13.
               
               
                  Ūdens izraisīta augsnes erozija
               
            
                  14.
               
               
                  Nodarbinātības līmenis laukos
               
            
                  15.
               
               
                  Nabadzības līmenis laukos
               
            
                  16.
               
               
                  IKP uz vienu lauku iedzīvotāju
               
            2.   Rezultātu rādītāji, kas minēti 1. panta pirmās daļas b) punktā
      
      
                  1.
               
               
                  Tiešā atbalsta daļu lauksaimniecības ienākumos
               
            
                  2.
               
               
                  Lauku saimniecību ienākumu mainīgums
                  
                              —
                           
                           
                              pēc saimniecības veida
                           
                        
                              —
                           
                           
                              pēc saimniecības ekonomiskā lieluma
                           
                        
            
                  3.
               
               
                  Pievienotā vērtība pārtikas apritē iesaistītajiem primārajiem ražotājiem
               
            
                  4.
               
               
                  ES lauksaimniecības produktu eksports
                  
                              —
                           
                           
                              ES lauksaimniecības produktu eksporta daļa pasaules eksportā
                           
                        
                              —
                           
                           
                              galaproduktu daļa ES lauksaimniecības produktu eksportā
                           
                        
            
                  5.
               
               
                  Valsts intervence: intervences glabāšanai iepirkto produktu apjoms no ES kopējās produkcijas
               
            
                  6.
               
               
                  Glabāšana privātās noliktavās: glabāšanai privātās noliktavās iepirkto produktu apjoms no ES kopējās produkcijas
               
            
                  7.
               
               
                  Eksporta kompensācijas: to produktu apjoms no ES kopējās produkcijas, kas eksportēti, saņemot eksporta kompensācijas
               
            
                  8.
               
               
                  ES preču cenas salīdzinājumā ar pasaules cenām (sadalījumā pa produktu grupām)
               
            
                  9.
               
               
                  To produktu vērtība, kas saražoti atbilstīgi ES kvalitātes shēmām, salīdzinājumā ar lauksaimniecības un pārtikas produkcijas kopējo vērtību
               
            
                  10.
               
               
                  Bioloģiskās lauksaimniecības nozīme
                  
                              —
                           
                           
                              bioloģiskajai lauksaimniecībai atvēlētās platības daļa no kopējās izmantotās lauksaimniecības zemju platības (ILZP)
                           
                        
                              —
                           
                           
                              bioloģiski audzētu dzīvnieku daļa no kopējā lauksaimniecības dzīvnieku skaita
                           
                        
            
                  11.
               
               
                  Kultūraugu daudzveidība
                  
                              —
                           
                           
                              saimniecībās (saimniecību skaits pēc kultūraugu skaita un lieluma)
                           
                        
                              —
                           
                           
                              reģionā
                           
                        
            
                  12.
               
               
                  Zālaugu platību daļa kopējā ILZP
               
            
                  13.
               
               
                  Ekoloģiski nozīmīgo platību (EFA) daļa no lauksaimniecības zemju platības
               
            
                  14.
               
               
                  To platību daļa, kurās praktizē ekoloģizāciju
               
            
                  15.
               
               
                  Siltumnīcefekta gāzu neto emisijas no lauksaimniecības augsnēm
               
            
                  16.
               
               
                  Strukturālā daudzveidība
                  
                              —
                           
                           
                              absolūtā izteiksmē
                           
                        
                              —
                           
                           
                              relatīvā izteiksmē
                           
                        
            
                  17.
               
               
                  Papildu rezultātu rādītāji, kas noteikti Īstenošanas regulā (ES) Nr. 808/2014.
               
            3.   Īstenošanas rādītāji, kas minēti 1. panta pirmās daļas c) punktā
      
      
         Tiešie maksājumi
      
      
         Pamata maksājuma shēma
      
      
                  —
               
               
                  Lauksaimnieku skaits
               
            
                  —
               
               
                  Hektāru skaits
               
            
         Vienotā platībmaksājuma shēma
      
      
                  —
               
               
                  Lauksaimnieku skaits
               
            
                  —
               
               
                  Hektāru skaits
               
            
         Pārejas posma valsts atbalsts (TNA)
      
      
                  —
               
               
                  Lauksaimnieku skaits
               
            
                  —
               
               
                  To vienību skaits, par kurām piešķirts TNA (hektāri/dzīvnieki/citas).
               
            
         Pārdalošs maksājums
      
      
                  —
               
               
                  Lauksaimnieku skaits
               
            
                  —
               
               
                  Hektāru skaits
               
            
         Ekoloģizācija
      
      
                  —
               
               
                  To lauksaimnieku kopskaits, kam jāizpilda vismaz viens ekoloģizācijas pienākums
               
            
                  —
               
               
                  To hektāru kopskaits, ko lauksaimnieki deklarējuši
               
            
         Atbrīvojumi no ekoloģizācijas
      
      
                  —
               
               
                  To lauksaimnieku skaits, kas atbrīvoti no zaļās saimniekošanas: bioloģiskie lauksaimnieki/lauksaimnieki, kas atbrīvoti no kultūraugu dažādošanas prasības/lauksaimnieki, kas atbrīvoti no EFA pienākuma
               
            
                  —
               
               
                  To hektāru skaits, ko šie lauksaimnieki (bioloģiskie lauksaimnieki/lauksaimnieki, kas atbrīvoti no kultūru dažādošanas pienākuma/lauksaimnieki, kas atbrīvoti no EFA pienākuma) deklarējuši
               
            
         Kultūraugu dažādošana
      
      
                  —
               
               
                  To lauksaimnieku skaits, uz kuriem attiecas kultūraugu dažādošanas pienākums (dažādošana ar diviem un trim kultūraugiem)
               
            
                  —
               
               
                  Aramzemes platības (hektāros), ko deklarējuši lauksaimnieki, uz kuriem attiecas kultūraugu dažādošanas pienākums (dažādošana ar diviem un trim kultūraugiem)
               
            
         Pastāvīgās zālaugu platības
      
      
                  —
               
               
                  To lauksaimnieku skaits, kuri apsaimnieko pastāvīgās zālaugu platības un kuru platības ņem vērā, nosakot pastāvīgo zālaugu platību īpatsvaru
               
            
                  —
               
               
                  Pastāvīgās zālaugu platības (hektāros), ko deklarējuši lauksaimnieki, kuru platības ņem vērā, nosakot pastāvīgo zālaugu platību īpatsvaru
               
            
                  —
               
               
                  To lauksaimnieku skaits, kuri apsaimnieko pastāvīgās zālaugu platības īpaši noteiktās ekoloģiski jutīgās teritorijās
               
            
                  —
               
               
                  Ekoloģiski jutīgās teritorijās esošās pastāvīgās zālaugu platības (hektāros), kuras minētie lauksaimnieki deklarējuši
               
            
                  —
               
               
                  Kopējā pastāvīgo zālaugu platība īpaši noteiktās ekoloģiski jutīgās teritorijās (hektāros)
               
            
         EFA
      
      
                  —
               
               
                  To lauksaimnieku skaits, uz kuriem attiecas EFA prasības
               
            
                  —
               
               
                  Aramzemes platības (hektāros), ko deklarējuši lauksaimnieki, uz kuriem attiecas EFA prasības
               
            
                  —
               
               
                  To hektāru skaits, ko lauksaimnieki deklarējuši kā EFA, sadalījumā pēc EFA veida
               
            
         Līdzvērtīgi pasākumi
      
      
                  —
               
               
                  To lauksaimnieku skaits, kuri piemēro līdzvērtīgus pasākumus (sertifikācijas shēmas vai agrovides un klimata pasākumus)
               
            
                  —
               
               
                  To hektāru skaits, ko deklarējuši lauksaimnieki, kuri īsteno līdzvērtīgus pasākumus (sertifikācijas shēmas vai agrovides un klimata pasākumus)
               
            
         Maksājumi gados jaunajiem lauksaimniekiem
      
      
                  —
               
               
                  Lauksaimnieku skaits
               
            
                  —
               
               
                  Hektāru skaits
               
            
         Mazo lauksaimnieku atbalsta shēma
      
      
                  —
               
               
                  Lauksaimnieku skaits
               
            
                  —
               
               
                  Hektāru skaits
               
            
         Brīvprātīgs saistītais atbalsts
      
      
                  —
               
               
                  Brīvprātīga saistītā atbalsta saņēmēju skaits (sadalījumā pa nozarēm)
               
            
                  —
               
               
                  Daudzumi, par kuriem ir tiesības pretendēt uz atbalstu (hektāru skaits/dzīvnieku skaits sadalījumā pa nozarēm)
               
            
                  —
               
               
                  Hektāru skaits
               
            
                  —
               
               
                  Dzīvnieku skaits
               
            
         Maksājums par apgabaliem, kuros ir dabas ierobežojumi
      
      
                  —
               
               
                  Lauksaimnieku skaits
               
            
                  —
               
               
                  Hektāru skaits
               
            
         Valsts programmas kokvilnas nozarē
      
      
                  —
               
               
                  Lauksaimnieku skaits
               
            
                  —
               
               
                  Hektāru skaits
               
            
         Tirgus pasākumi
      
      
         Valsts intervence
      
      
                  —
               
               
                  Apjoms
               
            
                  —
               
               
                  Ilgums
               
            
         Glabāšana privātās noliktavās
      
      
                  —
               
               
                  Apjoms
               
            
                  —
               
               
                  Ilgums
               
            
         Eksporta kompensācijas
      
      
                  —
               
               
                  To produktu daudzums, kas eksportēti, saņemot eksporta kompensācijas
               
            
         Ārkārtas atbalsta pasākumi
      
      
                  —
               
               
                  [pēc vajadzības]
               
            
         Ražotāju organizācijas
      
      
                  —
               
               
                  % no produkcijas, ko tirgojušas ražotāju organizācijas un ražotāju organizāciju apvienības
               
            
         Skolu programmas
      
      
                  —
               
               
                  Galasaņēmēju skaits programmā “Skolas piens”
               
            
                  —
               
               
                  Galasaņēmēju skaits programmā “Augļi skolai”
               
            
         Vīna nozare
      
      
                  —
               
               
                  Jauni vīnogulāju stādījumi (hektāros)
               
            
                  —
               
               
                  Pārstrukturētie vīna dārzi (hektāros)
               
            
                  —
               
               
                  Veicināšanas projektu skaits vīna nozarē
               
            
                  —
               
               
                  Ieguldījumu un inovācijas pasākumu projektu skaits
               
            
         Horizontālie aspekti
      
      
         Savstarpējā atbilstība
      
      
                  —
               
               
                  To hektāru skaits, uz kuriem attiecas savstarpējā atbilstība
               
            
                  —
               
               
                  To KLP maksājumu īpatsvars, uz kuriem attiecas savstarpējā atbilstība
               
            
         Kvalitātes politika
      
      
                  —
               
               
                  Ģeogrāfiskās izcelsmes norādes vīna nozarē
               
            
                  —
               
               
                  Jaunu aizsargātu cilmes vietas nosaukumu, aizsargātu ģeogrāfiskās izcelsmes norāžu un garantētu tradicionālo īpatnību skaits pa nozarēm
               
            
         Bioloģiskā lauksaimniecība
      
      
                  —
               
               
                  Hektāru skaits (kopējais un to hektāru skaits, kuros tiek veikta pāreja uz bioloģisko lauksaimniecību)
               
            
                  —
               
               
                  Sertificēto reģistrēto bioloģisko lauksaimnieku skaits
               
            
         Veicināšanas politika
      
      
                  —
               
               
                  Programmu skaits (ES un ārpus tās)
               
            
                  —
               
               
                  Jauno priekšlikumu iesniedzēju organizāciju skaits
               
            
         Lauku saimniecību konsultatīvā sistēma
      
      
                  —
               
               
                  To lauksaimnieku skaits, kuriem sniegtas konsultācijas
               
            
         Lauku attīstība
      
      Īstenošanas rādītāji, kas noteikti Īstenošanas regulā (ES) Nr. 808/2014.
      4.   Konteksta rādītāji, kas minēti 1. panta pirmās daļas d) punktā
      
      Rādītāji, kas noteikti Īstenošanas regulā (ES) Nr. 808/2014.